CELEX: 52006SC1443
Language: lt
Date: 2003-11-14 00:00:00
Title: Rekomendacija Tarybos sprendimas pagal 104 straipsnio 8 dalį nustatantis, kad Lenkija nesiėmė tinkamų veiksmų, atsižvelgdama į Tarybos rekomendacijas pagal Europos bendrijos steigimo sutarties 104 straipsnio 7 dalį

Svarbus teisinis pranešimas

|

52006SC1443

Rekomendacija Tarybos sprendimas pagal 104 straipsnio 8 dalį nustatantis, kad Lenkija nesiėmė tinkamų veiksmų, atsižvelgdama į Tarybos rekomendacijas pagal Europos bendrijos steigimo sutarties 104 straipsnio 7 dalį  /* SEK/2006/1443 galutinis */  

	[pic] | EUROPOS BENDRIJŲ KOMISIJA |Briuselis, 14.11.2006SEK(2006) 1443 galutinisRekomendacijaTARYBOS SPRENDIMASpagal 104 straipsnio 8 dalį nustatantis, kad Lenkija nesiėmė tinkamų veiksmų, atsižvelgdama į Tarybos rekomendacijas pagal Europos bendrijos steigimo sutarties 104 straipsnio 7 dalį(pateikta Komisijos)AIŠKINAMASIS MEMORANDUMAS1. Pagrindiniai faktai: Lenkijos perviršinio deficito procedūraPerviršinio deficito procedūrą (PDP) reglamentuoja Sutarties 104 straipsnis ir 1997 m. liepos 7 d. Tarybos reglamentas (EB) Nr. 1467/97[1] dėl perviršinio deficito procedūros įgyvendinimo paspartinimo ir paaiškinimo, kuris yra Stabilumo ir augimo pakto sudėtinė dalis.Atsižvelgdama į 2004 m. pavasario Komisijos ekonominę prognozę[2], pagal kurią 2003 m. deficitas siekė 4,1 % BVP[3], 2004 m. gegužės 12 d. Komisija inicijavo perviršinio biudžeto procedūros taikymą Lenkijai pagal Sutarties 104 straipsnio 3 dalį[4]. 2004 m. gegužės mėn. Lenkija pateikė konvergencijos programą, o 2004 m. liepos 5 d. Taryba, remdamasi Komisijos rekomendacija, priėmė nuomonę[5]. Tuo pat metu atsižvelgdama į Komisijos rekomendaciją pagal 104 straipsnio 6 dalį Taryba nusprendė, kad Lenkijoje yra susidaręs perviršinis deficitas, todėl pagal 104 straipsnio 7 dalį Lenkijos valdžios institucijoms pateikė rekomendaciją, kaip deficitą sumažinti[6]. Rekomendacijoje Taryba paragino Lenkijos valdžios institucijas „ kuo skubiau ištaisyti esamą perviršinio biudžeto deficito padėtį “ ir „ vidutinės trukmės laikotarpiu imtis veiksmų, siekiant patikimu ir subalansuotu būdu sumažinti biudžeto deficitą, kad 2007 m. jis būtų mažesnis negu 3 % BVP, laikantis 2004 m. liepos 5 d. Tarybos nuomonėje dėl konvergencijos programos, pateiktoje 2004 m. gegužės mėn., nurodyto biudžeto deficito mažinimo plano “, kiekvienais metais nustatant tokius tikslus: „ 2004 m. – 5,7 % BVP, 2005 m. – 4,2 % BVP, 2006 m. – 3,3 % BVP, o 2007 m. – 1,5 % BVP “. Taryba nustatė galutinį terminą – 2004 m. lapkričio 5 d. – iki kurio būtina imtis efektyvių veiksmų „ įgyvendinant priemones, numatytas 2005 m. biudžeto deficitui sumažinti iki nustatyto dydžio “. Lenkijai taip pat buvo rekomenduota „ skirti galimas papildomas lėšas bendrajam valstybės biudžeto deficitui sumažinti “. Be to, Taryba paragino Lenkijos valdžios institucijas „ užtikrinti įsiskolinimo santykio didėjimo sustabdymą “.2. Valdžios sektoriaus duomenys, pateikti remiantis perviršinio deficito procedūra ir pensijų sistemos reformomis2004 m. kovo 2 d. Eurostato sprendime dėl pensijų sistemų sektorių klasifikavimo nustatyta, kad nustatyto dydžio pensijų įmokų kaupimo sistemų negalima laikyti socialinės apsaugos sistemomis, todėl jų negalima laikyti valdžios sektoriaus dalimi. Tai buvo pamatinis sprendimas, todėl prieš jį įgyvendinant reikėjo dvišalių diskusijų su valstybėmis narėmis.Vykstant minėtoms diskusijoms Eurostatas pripažino, kad „ kai kurioms valstybėms narėms gali prireikti pereinamojo laikotarpio, kad jos įgyvendintų sprendimą ir išvengtų kliūčių vykdydamos biudžeto politiką “[7] . Eurostato nustatytas trejų metų pereinamasis laikotarpis baigsis 2007 m. balandžio 1 d., t. y. dieną, iki kurios reikia pateikti pirmąjį 2007 m. fiskalinį pranešimą.Šiuo metu Lenkija naudojasi pereinamuoju laikotarpiu dėl 1999 m. įgyvendintos pensijų reformos. Taigi nustatyto dydžio socialinės įmokos į pensijų kaupimo fondus ir jų surinktos kitos pajamos (bei patirtos išlaidos) užregistruotos kaip valdžios sektoriaus pajamos (ir išlaidos) – dėl to šiek tiek sumažėjo deficito ir skolos dydis. Baigiantis pereinamajam laikotarpiui galios tik apibrėžtis, apimanti pensijų reformos išlaidas.Apie 20 % įplaukų, kurias sudaro einamosios pensijų įmokos, buvo nukreiptos į nustatyto dydžio pensijų įmokų kaupimo sistemas. Nors dėl šios reformos ilgalaikis valstybės finansų tvarumas gerėja, ji darys neigiamą poveikį biudžetui trumpuoju laikotarpiu: naujausiais duomenimis, 2006 ir 2007 m. reformos išlaidos kasmet sieks maždaug 2 % BVP.2004 m. liepos 5 d. Tarybos patvirtintame deficito sumažinimo plane neįskaičiuotos 1999 m. įgyvendintos Lenkijos pensijų reformos išlaidos. Tarybai vertinant pirmąją Lenkijos konvergencijos programą (2004 m. liepos 5 d.) buvo numatoma, kad Lenkijos pensijų reformos išlaidos kasmet atsieis 1,6 % BVP. Atitinkamai Taryba nuomonėje dėl programos nurodė, kad „ gali reikėti pataisyti numatytus skaičius, susijusius su deficitu, padidinant juos iki 1,6 BVP procentinio punkto .“ Atsižvelgdama į 2007 m. siektiną 1,5 % BVP ribą ir į neigiamą riziką, nuolat siejamą su biudžeto konsolidavimo strategija, Taryba nuomonėje priėjo prie išvados, kad „ programoje numatyta biudžeto strategija gali būti nepakankama norint per programos laikotarpį [t. y. iki 2007 m.] deficitą sumažinti iki žemesnio nei 3 % BVP “.3. Pokyčiai iki 2005 m.Pasibaigus 2004 m. liepos 5 d. Tarybos rekomendacijoje nustatytam terminui (2004 m. lapkričio 5 d.), 2004 m. gruodžio 14 d. komunikate Tarybai Komisija priėjo prie išvados, kad atsižvelgiant į 2005 m. siektiną deficitą, pagal Lenkijos perviršinio deficito procedūrą tolesnių veiksmų imtis nebuvo būtina[8].Remdamasi Komisijos rekomendacija, 2005 m. vasario 17 d. Taryba pateikė nuomonę[9] dėl Lenkijos atnaujintos 2004 m. lapkričio mėn. konvergencijos programos. Atnaujintoje programoje 2007 m. siektinas deficitas padidintas, nes numatyta, kad valdžios sektoriaus deficitas laipsniškai mažės – nuo 5,4 % BVP 2004 m. iki 2,2 % BVP 2007 m. (palyginti su anksčiau numatytu 2007 m. siektinu 1,5 % BVP deficitu). Šie skaičiai buvo padidinti nepaisant nuolatinio spartaus augimo (programoje numatyta, kad kasmet augimas vidutiniškai sieks daugiau kaip 5 %), o 2004–2006 m. deficito skaičiai ir prognozės buvo sumažinti. Nuomonėje Taryba atkreipė dėmesį į su biudžeto konsolidavimo strategija siejamą neigiamą riziką ir perspėjo, kad „ siekiamas deficito lygis turės būti padidintas maždaug 1,5 procentinio punkto. Ši korekcija reiškia tai, kad remiantis atnaujinta programa ir nesant papildomų taupymo priemonių, Lenkija negalės sumažinti deficito tiek, kad programos paskutiniais metais jis būtų mažesnis negu 3 % “, nes siektinas deficitas 2007 m. būtų apie 3,7 % BVP, įskaičiuojant pensijų reformos išlaidas. Be to, Taryba įspėjo apie fiskalinio konsolidavimo plane numatytų priemonių, kurių įgyvendinimas atidėtas arba kurios nevisiškai įgyvendintos, riziką. Todėl Taryba paragino Lenkiją inter alia sustiprinti fiskalinį koregavimą po 2005 m. ir sumažinti 2007 m. siektiną deficitą. Tiesą sakant, įgyvendinta tik maža dalis priemonių. Tačiau 2005 m. fiskaliniai duomenys buvo geresni nei tikėtasi (2,5 % BVP).4. Pokyčiai 2006 m. ir perspektyvos 2007 m.Nepaisant 2005 m. vasario 17 d. Tarybos nuomonėje pateikto raginimo, 2006 m. sausio mėn. atnaujintoje konvergencijos programoje keliamas tikslas tik iš lėto mažinti valdžios sektoriaus deficitą (kasmet vidutiniškai apie 0,3 % BVP 2006–2008 m.), siekiant atitikti biudžeto konvergencijos kriterijus iki teisės aktuose numatyto laikotarpio pabaigos (t. y. iki 2009 m. pabaigos). Be to, nors 2004–2006 m. deficito duomenys ir prognozės buvo dar kartą sumažinti, programoje patvirtintas 2007 m. siektinas 2,2 % BVP deficitas (neįskaičiuojant pensijų reformos išlaidų). Taip pat programoje 0,4 % BVP padidintos pensijų reformos išlaidos. Įskaičiuojant pensijų reformos išlaidas, 2007 m. siektinas deficitas buvo didesnis nei ankstesnėje atnaujintoje programoje (4,1 % BVP, palyginti su 3,7 % BVP), nes buvo numatyta, kad iš naujo įvertintos pensijų reformos išlaidos 2007 m. sieks 1,9 % BVP.Atsižvelgdama į Komisijos rekomendaciją 2006 m. kovo 14 d. Taryba priėmė nuomonę dėl atnaujintos 2006 m. sausio mėn. konvergencijos programos. Taryba atkreipė dėmesį į su biudžeto konsolidavimo strategija siejamą įvairią riziką, pavyzdžiui, santykinai palankias augimo prielaidas paskutiniais programos metais (2008 m.), santykinai optimistines prielaidas, susijusias su mokesčių lankstumu, ir galimus sunkumus kontroliuojant socialines išlaidas. Taryba priėjo prie išvados, kad „ konvergencijos programoje numatoma tam tikra pažanga, tačiau nenumatoma 2007 m. efektyviai ištaisyti perviršinį deficitą (...) ir kad Komisija ketina rekomenduoti tolesnes priemones pagal perviršinio deficito procedūrą, kaip reikalaujama Stabilumo ir augimo pakte “. Be to Taryba paminėjo, kad programos laikotarpiu planuojama kasmet vidutiniškai 0,25 % BVP gerinti struktūrinį balansą (t. y. pagal ciklą pakoreguotą balansą, neįskaitant vienkartinių ir kitų laikinųjų priemonių, apskaičiuotą Komisijos tarnybų remiantis bendrai sutarta metodika ir naudojant programoje pateiktus duomenis.2007 m. biudžeto projekte (priimtame 2006 m. rugsėjo 27 d.) numatyta, kad 2006 m. valdžios sektoriaus deficitas sieks 2,1 % BVP (neįskaičiuojant pensijų reformos išlaidų), palyginti su siektinu 2,6 % BVP deficitu, nurodytu 2006 m. sausio mėn. atnaujintoje konvergencijos programoje (bei 3,3 %, kaip akcentavo Taryba 2004 m. liepos mėn. rekomendacijoje pagal 104 straipsnio 7 dalį). Geresni rezultatai rodo, kad gauta daugiau įplaukų (ypač fizinių asmenų pajamų mokesčio) dėl spartesnio nei planuota augimo ir labiau apriboto išlaidų augimo, pirmiausia dėl mažesnių nei numatyta valstybės investicijų. 2007 m. biudžeto projekte Lenkijos vyriausybė pateikė šiuos vėlesniais metais siektino deficito skaičius: 2007 m. – 1,7 %, 2008 m. – 1,2 %, o 2009 m. – 0,5 %.Šiuo metu iš naujo nustatytas 1,7 % BVP siektinas deficitas 2007 m. (neįskaičiuojant pensijų reformos išlaidų) yra artimesnis, bet vis tiek viršija pradinį 1,5 % BVP deficito tikslą, nustatytą Tarybos rekomendacijoje pagal 104 straipsnio 7 dalį. Tačiau anot Komisijos tarnybų 2006 m. rudens prognozės, 2007 m. deficitas sieks 2 % BVP (neįskaičiuojant pensijų reformos išlaidų). Todėl Komisijos tarnybos atsargiau vertina pajamų prognozes, ypač tiesioginių mokesčių pajamas (nominaliosios pajamos didės 9,7 %, nepaisant planuojamo mokesčių grupių indeksavimo ir mokesčių sumažinimo, taikomo šeimoms priklausomai nuo vaikų skaičiaus, palyginti su numatomu 6,2 % nominaliu BVP augimu). Be to, kyla neaiškumų dėl 2007 m. biudžeto duomenų, susijusių su vietos valdžios institucijomis. Galiausia atrodo, kad socialinės išlaidos bus didesnės dėl priimtų teisės aktų, kurie nevisiškai atitinka 2007 m. biudžeto projektą.Biudžeto pokyčiai 2005–2008 m.% BVP, jei nenurodyta kitaip | 2005 | 2006 | 2007 | 2008 |Pensijų reformos išlaidos(2) | 1.9 | 2.0 | 2.0 | 2.0 | 2.0 | 2.1 | 2.1 |Valdžios sektoriaus balansas, įskaitant Eurostato sprendimą | −4.4 | −4.2 | −4.1 | −4.0 | −3.7 | −3.9 | −3.3 |Pirminis balansas | 0.1 | 0.2 | 0.3 | 0.4 | 0.8 | 0.6 | 1.3 |Struktūrinis balansas(1) | −2.3 | −2.3 | n.d. | −2.1 | n.d. | −1.8 | n.d. |Pirminis struktūrinis balansas(1) | 0.2 | 0.1 | n.d. | 0.3 | n.d. | 0.6 | n.d. |Bendroji valstybės skola | 42.0 | 42.4 | 42.4 | 43.1 | 43.1 | 42.7 | 42.7 |Pm Realaus BVP augimas (%) | 3.5 | 5.2 | 5.2 | 4.7 | 4.6 | 4.8 | 4.8 |Pm Gamybos apimties atotrūkis | −0.3 | 0.4 | n.d. | 0.3 | n.d. | 0.1 | n.d. |(1) Pagal ciklą pakoreguotas balansas, neįskaitant vienkartinių ir laikinųjų priemonių (Lenkijos atveju nulis). (2) Pensijų reformos išlaidos apskaičiuotos kaip skirtumas tarp i) valstybės biudžeto deficito, apskaičiuoto pagal ESS95 taisykles bei 2004 m. kovo 2 d. Eurostato sprendimą, ir ii) alternatyvaus valstybės biudžeto deficito, apskaičiuoto darant prielaidą, kad pensijų sistema liks priskirta valdžios sektoriui. (3) Prielaida, kad politika nesikeis. Šaltiniai: Komisijos tarnybų 2006 m. rudens prognozė (KOM) ir Finansų ministerijos (FM) 2007 m. biudžetas |5. IšvadosGalima pateikti tokias šio vertinimo išvadas:-  2007 m. siektinas deficitas (1,7 % BVP neįskaičiuojant pensijų reformos išlaidų) yra didesnis už deficitą, kurį 2004 m. liepos mėn. patvirtino Taryba (1,5 % BVP), esant daug geresniems nei tikėtasi 2004–2006 m. biudžeto duomenims.-  Komisijos tarnybų 2006 m. rudens prognozėje numatoma, kad 2007 m. deficitas sieks 2,0 % BVP, t. y. 0,3 % BVP viršys Lenkijos valdžios institucijų užsibrėžtą pasiekti deficitą.-  2004 m. kovo 2 d. Eurostato sprendimo dėl pensijų sistemų klasifikavimo įgyvendinimui skirtas pereinamasis laikotarpis baigsis 2007 m., o nustatyto dydžio pensijų įmokų kaupimo fondai bus atskirti nuo valdžios sektoriaus. Dėl to reikės padidinti Lenkijos deficito skaičius. 2007 m. siektinas 1,7 % BVP deficitas (neįskaičiuojant pensijų reformos išlaidų) bus maždaug 3,7 % BVP (įskaičiuojant pensijų reformos išlaidas). Remiantis Komisijos tarnybų 2006 m. rudens prognoze, valdžios sektoriaus deficitas sieks 4 % BVP (įskaičiuojant pensijų reformos išlaidas).-  Atsižvelgiant į tai, kad egzistuoja rizika, jog deficitas 2007 m. bus didesnis už užsibrėžtą pasiekti ribą, kaip nurodyta Komisijos tarnybų 2006 m. rudens prognozėje, minėtas deficitas gerokai viršija 3 % BVP deficito pamatinę vertę, todėl jo negalima laikyti atitinkančiu Tarybos rekomendacijas dėl perviršinio biudžeto deficito ištaisymo ne vėliau kaip iki 2007 m.Atsižvelgdama į šiuos nustatytus faktus Komisija mano, kad nors Lenkijos fiskalinė būklė pagerėjo, Lenkijos valdžios institucijos, reaguodamos į Tarybos rekomendacijas (2004 m. liepos) pagal 104 straipsnio 7 dalį, nesiėmė tinkamų veiksmų perviršiniam deficitui ištaisyti iki 2007 m., todėl ji rekomenduoja Tarybai priimti sprendimą pagal 104 straipsnio 8 dalį[10].Valdžios sektoriaus balanso tikslai ir rezultatai bei pensijų reformos išlaidos (% BVP)2004 | 2005 | 2006 | 2007 | 2008 |2004 m. gegužės mėn. KP | PRI neįskaičiuotos | –5.7 | –4.2 | –3.3 | –1.5 | n.d. |numatytos PRI | 1.6 | 1.6 | 1.6 | 1.6 | n.d. |PRI įskaičiuotos* | –7.3 | –5.8 | –4.9 | –3.1 | n.d. |2004 m. lapkričio mėn. KP | PRI neįskaičiuotos | –5.4 | –3.9 | –3.2 | –2.2 | n.d. |numatytos PRI | 1.5 | 1.5 | 1.5 | 1.5 | n.d. |PRI įskaičiuotos* | –6.9 | –5.4 | –4.7 | –3.7 | n.d. |2006 m. sausio mėn. KP | PRI neįskaičiuotos | –3.8 | –2.9 | –2.6 | –2.2 | –1.9 |numatytos PRI | 1.8 | 1.8 | 2.0 | 1.9 | 1.8 |PRI įskaičiuotos* | –5.6 | –4.7 | –4.6 | –4.1 | –3.7 |2006 m. spalio mėn. FP | PRI neįskaičiuotos | –3.9 | –2.5 | –2.1 | –1.7 | –1.2 |Ir 2007 m. biudžeto projektas | numatytos PRI | 1.8 | 1.9 | 2.0 | 2.0 | 2.1 |PRI įskaičiuotos* | –5.7 | –4.4 | –4.1 | –3.7 | –3.3 |PRI = pensijų reformos išlaidos; KP = konvergencijos programa; FP = fiskalinis pranešimas * Valdžios sektoriaus balanso apibrėžtis, taikoma nuo 2007 m. pavasario. |RekomendacijaTARYBOS SPRENDIMASpagal 104 straipsnio 8 dalį nustatantis, kad Lenkija nesiėmė tinkamų veiksmų, atsižvelgdama į Tarybos rekomendacijas pagal Europos bendrijos steigimo sutarties 104 straipsnio 7 dalįEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 104 straipsnio 8 dalį,atsižvelgdama į Komisijos rekomendaciją,kadangi:(1) Pagal Sutarties 104 straipsnį valstybės narės turi vengti perviršinio valstybės biudžeto deficito.(2) Stabilumo ir augimo pakto pagrindinis tikslas yra patikimi valstybės finansai – priemonė sudaryti geresnes sąlygas kainų stabilumui ir sparčiam tvariam augimui, leidžiančiam kurti naujas darbo vietas. Stabilumo ir augimo paktą sudaro 1997 m. liepos 7 d. Tarybos reglamentas (EB) Nr. 1467/97 dėl perviršinio deficito procedūros įgyvendinimo paspartinimo ir paaiškinimo[11], kuris buvo priimtas siekiant kuo greičiau ištaisyti perviršinį valdžios sektoriaus deficitą.(3) Amsterdamo Europos Vadovų Tarybos 1997 m. birželio 17 d. Rezoliucijoje[12] visos šalys, ypač valstybės narės, Taryba ir Komisija, oficialiai raginamos tinkamai ir laiku įgyvendinti Sutartį bei Stabilumo ir augimo paktą.(4) 2004 m. kovo 2 d. Eurostato sprendime dėl pensijų sistemų klasifikavimo[13] nustatyta, kad nustatyto dydžio pensijų įmokų kaupimo sistemų negalima priskirti socialinės apsaugos sistemai. Todėl šios sistemos negalima laikyti valdžios sektoriaus dalimi. Tai buvo pamatinis sprendimas, todėl prieš jį įgyvendinant reikėjo dvišalių diskusijų su valstybėmis narėmis. Vykstant minėtoms diskusijoms Eurostatas pripažino, kad „ kai kurioms valstybėms narėms gali prireikti pereinamojo laikotarpio, kad jos įgyvendintų sprendimą ir išvengtų kliūčių vykdydamos biudžeto politiką “[14]. Eurostato nustatytas trejų metų pereinamasis laikotarpis baigsis 2007 m. balandžio 1 d., t. y. dieną, iki kurios reikia pateikti pirmąjį 2007 m. fiskalinį pranešimą. Lenkija nusprendė pasinaudoti šiuo pereinamuoju laikotarpiu. Taigi nustatyto dydžio socialinės įmokos į pensijų kaupimo fondus ir jų surinktos kitos pajamos (bei patirtos išlaidos) užregistruotos kaip valdžios sektoriaus pajamos (ir išlaidos) – dėl to sumažėjo deficito ir skolos dydis.(5) 2004 m. liepos 5 d. Tarybos sprendimu 2005/183/EB[15] pagal Sutarties 104 straipsnio 6 dalį buvo nuspręsta, kad Lenkijos biudžeto deficitas yra perviršinis.(6) Pagal Sutarties 104 straipsnio 7 dalį ir Reglamento (EB) Nr. 1467/97 3 straipsnio 4 dalį 2004 m. liepos 5 d. Taryba taip pat priėmė rekomendaciją Lenkijos valdžios institucijoms kuo skubiau ištaisyti esamą perviršinio biudžeto deficito padėtį ir vidutinės trukmės laikotarpiu imtis veiksmų, siekiant patikimu ir subalansuotu būdu sumažinti biudžeto deficitą, kad 2007 m. jis būtų mažesnis negu 3 % BVP, laikantis biudžeto deficito mažinimo plan, išdėstyto konvergencijos programoje, kurią valdžios institucijos pateikė 2004 m. gegužės mėn. ir kuriai pritarta 2004 m. liepos 5 d. Tarybos nuomonėje, kiekvienais metais nustatant šiuos tikslus: 2004 m. – 5,7 % BVP, 2005 m. – 4,2 % BVP, 2006 m. – 3,3 % BVP, o 2007 m. – 1,5 % BVP. Taryba nustatė galutinį terminą – 2004 m. lapkričio 5 d. – iki kurio būtina imtis efektyvių veiksmų „įgyvendinant priemones, numatytas 2005 m. biudžeto deficitui sumažinti iki nustatyto dydžio“.(7) 2004 m. liepos 5 d. Tarybos patvirtintame deficito sumažinimo plane neįskaičiuotos 1999 m. įgyvendintos Lenkijos pensijų reformos išlaidos. Apie 20 % įplaukų, kurias sudaro einamosios pensijų įmokos, buvo nukreiptos į nustatyto dydžio pensijų įmokų kaupimo sistemas. Rengdama rekomendaciją pagal 104 straipsnio 7 dalį Taryba ypač atsižvelgė į faktą, kad siektino deficito skaičius reikės padidinti, nes numatoma, jog Lenkijos pensijų reformos išlaidos kasmet sieks maždaug 1,5 % BVP. Atsižvelgidama į šį faktą ir į neigiamą riziką, nuolat siejamą su biudžeto konsolidavimo strategija (2004 m. gegužės), Taryba nuomonėje pažymėjo, kad „programoje numatytų biudžetinių priemonių nepakanka, kad programos laikotarpiu [t. y. iki 2007 m.] biudžeto deficitas būtų sumažintas iki mažesnės nei 3 % BVP vertės“.(8) Pasibaigus Tarybos rekomendacijoje pagal 104 straipsnio 7 dalį nustatytam galutiniam terminui, t. y. 2004 m. lapkričio 5 d., 2004 m. gruodžio 14 d. komunikate Tarybai Komisija priėjo prie išvados, kad imtis tolesnių veiksmų Lenkijos atžvilgiu pagal perviršinio deficito procedūrą nebuvo būtina, nes Lenkijos vyriausybė ėmėsi efektyvių veiksmų dėl numatytų priemonių, kad pasiektų 2005 m. užsibrėžtą deficitą[16].(9) 2005 m. vasario 17 d. Taryba pateikė nuomonę dėl 2004 m. lapkričio mėn. atnaujintos Lenkijos konvergencijos programos. Atnaujintoje programoje 2007 m. siektinas deficitas padidintas iki 2,2 % BVP (nuo 1,5 %, nurodyto 2004 m. gegužės mėn. konvergencijos programoje), t. y. siekia apie 3,7 % BVP įskaičiuojant pensijų reformos išlaidas. Šie skaičiai buvo padidinti nepaisant nuolatinio spartaus augimo (programoje numatyta, kad kasmet augimas vidutiniškai sieks daugiau kaip 5 %), o 2004–2006 m. deficito skaičiai ir prognozės buvo sumažinti. Taryba įspėjo apie fiskalinio koregavimo priemonių, kurių įgyvendinimas atidėtas arba kurios nevisiškai įgyvendintos, riziką. Atsižvelgdama į neigiamą riziką, siejamą su biudžeto konsolidavimo strategija, Taryba paragino Lenkiją inter alia sustiprinti fiskalinį koregavimą po 2005 m. ir sumažinti 2007 m. siektiną deficitą. Tiesą sakant, įgyvendinta tik maža dalis priemonių. Tačiau 2005 m. fiskaliniai duomenys buvo geresni nei tikėtasi (2,5 % BVP).(10) 2006 m. kovo 14 d. Taryba priėmė nuomonę dėl 2006 m. sausio mėn. atnaujintos Lenkijos konvergencijos programos. Atnaujintoje programoje keliamas tikslas iš lėto mažinti valdžios sektoriaus deficitą (kasmet vidutiniškai apie 0,3 % BVP 2006–2008 m.), siekiant atitikti biudžeto konvergencijos kriterijus iki teisės aktuose numatyto laikotarpio pabaigos (t. y. iki 2009 m. pabaigos). Be to, nors 2004–2006 m. deficito duomenys ir prognozės buvo dar kartą sumažinti, programoje patvirtintas 2007 m. siektinas 2,2 % BVP deficitas (neįskaičiuojant pensijų reformos išlaidų). Įvertinus pensijų reformos išlaidų padidinimą, 2007 m. siektinas deficitas (įskaičiuojant šias išlaidas) buvo 0,4 procentinio punkto BVP didesni už ankstesnėje atnaujintoje programoje nurodytą deficitą (4,1 % BVP, palyginti su 3,7 % BVP). Taryba atkreipė dėmesį į su biudžeto konsolidavimo strategija siejamą įvairią riziką, pavyzdžiui, santykinai palankias augimo prielaidas paskutiniais programos metais (2008 m.), santykinai optimistines prielaidas, susijusias su mokesčių lankstumu, ir galimus sunkumus kontroliuojant socialines išlaidas. Taryba priėjo prie išvados, kad „konvergencijos programoje numatoma tam tikra pažanga, tačiau nenumatoma 2007 m. efektyviai ištaisyti perviršinį deficitą (...)“. Be to Taryba paminėjo, kad programos laikotarpiu planuojama kasmet vidutiniškai 0,25 % BVP gerinti struktūrinį balansą (t. y. pagal ciklą pakoreguotą balansą, neįskaitant vienkartinių ir kitų laikinųjų priemonių, apskaičiuotą Komisijos tarnybų remiantis bendrai sutarta metodika ir naudojant programoje pateiktus duomenis).(11) 2006 m. rugsėjo 27 d. priimtame 2007 m. biudžeto projekte numatyta, kad 2006 m. deficitas sieks 2,1 % BVP (neįskaičiuojant pensijų reformos išlaidų), palyginti su siektinu 2,6 % BVP deficitu, nurodytu 2006 m. sausio mėn. atnaujintoje konvergencijos programoje (bei 3,3 %, kaip akcentavo Taryba 2004 m. liepos mėn. rekomendacijoje pagal 104 straipsnio 7 dalį). Geresni rezultatai rodo, kad gauta daugiau įplaukų (ypač fizinių asmenų pajamų mokesčio) dėl spartesnio nei planuota augimo ir labiau apriboto išlaidų augimo, pirmiausia dėl mažesnių nei numatyta valstybės investicijų. 2007 m. biudžeto projekte pateikti šie vėlesniais metais siektino deficito skaičiai: 2007 m. – 1,7 %, 2008 m. – 1,2 %, o 2009 m. – 0,5 %.(12) Veiksmų, kurių ėmėsi Lenkija, siekdama ištaisyti perviršinį deficitą 2007 m. ir reaguodama į Tarybos rekomendacijas pagal 104 straipsnio 7 dalį, vertinimas leidžia daryti šias išvadas:-  2007 m. biudžeto projekte iš naujo nustatytas 1,7 % BVP siektinas deficitas 2007 m. (neįskaičiuojant pensijų reformos išlaidų) yra didesnis už 1,5 % BVP deficitą, kurį Taryba patvirtino 2004 m. liepos 5 d. mėn. rekomendacijoje dėl perviršinio deficito ištaisymo. 2007 m. siektinas deficitas buvo patikslintas esant daug mažesniam deficitui 2004–2006 m., negu kad buvo numatyta rekomendacijoje.-  2004 m. kovo 2 d. Eurostato sprendimo dėl pensijų kaupimo sistemų klasifikavimo įgyvendinimui skirtas pereinamasis laikotarpis baigsis 2007 m. balandžio 1 d., t. y. dieną, iki kurios reikia pateikti pirmąjį 2007 m. fiskalinį pranešimą. Įskaičiavus pensijų reformos išlaidas 2007 m. siektinas deficitas yra 3,7 % BVP.-  Komisijos tarnybų 2006 m. rudens prognozėje numatoma, kad 2007 m. deficitas 0,3 % BVP viršys Lenkijos valdžios institucijų užsibrėžtą pasiekti deficitą. Numatoma, kad tiesioginių mokesčių pajamos bus mažesnės nei planavo valdžios institucijos, o socialinės išlaidos ir valstybės investicijos bus didesnės.-  Todėl galima daryti išvadą, kad 2007 m. deficitas gerokai viršys 3 % BVP deficito pamatinę vertę, todėl jo negalima laikyti atitinkančiu Tarybos rekomendacijas dėl perviršinio biudžeto deficito ištaisymo ne vėliau kaip iki 2007 m.Pagal Amsterdamo Europos Vadovų Tarybos Rezoliuciją dėl Stabilumo ir augimo pakto Lenkija sutiko, kad 2004 m. liepos 5 d. Tarybos rekomendacija būtų skelbiama viešai[17].PRIĖMĖ ŠĮ SPRENDIMĄ:1 straipsnisLenkija, atsižvelgdama į 2004 m. liepos 5 d. Tarybos re komendaciją pagal Sutarties 104 straipsnio 7 dalį, nesiėmė tinkamų veiksmų perviršiniam deficitui ištaisyti per rekomendacijoje nustatytą laiką.2 straipsnisŠis sprendimas skirtas Lenkijos Respublikai.Priimta Briuselyje,Tarybos varduPirmininkas [1] OL L 209, 1997 8 2, p. 6. Reglamentas su pakeitimais, padarytais Reglamentu (EB) Nr. 1056/2005, (OL L 174, 2005 7 7, p. 5).[2] Rengiant 2004 m. Komisijos prognozę buvo atsižvelgta į duomenis, kuriuos Lenkija pateikė 2004 m. kovo mėn.[3] Iki to laiko pagal įprastines procedūras buvo peržiūrėti 2003 m. deficito duomenys. Šiuo metu jis siekia 4,7 % BVP.[4] Žr. http://ec.europa.eu/economy_finance/about/activities/sgp/edp/edppl_en.htm.[5] OL L 320, 2004 12 24, p. 15.[6] Žr. http://register.consilium.eu.int/pdf/en/04/st11/st11220.en04.pdf[7] Žr. 2004 m. kovo 2 d. ir 2004 m. rugsėjo 23 d. Eurostato naujienų pranešimus Nr. 30/2004 ir Nr. 117/2004 bei Eurostato valstybės biudžeto deficito ir skolos vadovo I.1.3 skyrių – Pensijų kaupimo sistemų klasifikavimas ir poveikis valstybės finansams; juos galima parsisiųsti iš: http://epp.eurostat.ec.europa.eu/cache/ITY_OFFPUB/KS-BE-04-002/EN/KS-BE-04-002-EN.PDF.[8] Komisijos komunikatas Tarybai. Veiksmai, kurių ėmėsi Čekija, Kipras, Malta, Lenkija ir Slovakija, atsižvelgdamos į Tarybos rekomendacijas dėl perviršinio deficito procedūros, SEK(2004) 1630.[9] OL C 136, 2005 6 3, p. 23.[10] 104 straipsnio 8 dalyje numatyta, kad nustačiusi, jog nebuvo imtasi tinkamų veiksmų atsižvelgiant į jos rekomendaciją pagal 104 straipsnio 7 dalį, Taryba gali nuspręsti tą rekomendaciją skelbti viešai. Tačiau pagal Europos Vadovų Tarybos Rezoliuciją dėl Stabilumo ir augimo pakto (OL C 236, 1997 8 2, p. 1), Lenkija jau sutiko, kad rekomendacija būtų skelbiama viešai 2004 m. liepos mėn. (žr. http://register.consilium.eu.int/pdf/en/04/st11/st11220.en04.pdf).[11] OL L 209, 1997 8 2, p. 6. Reglamentas su pakeitimais, padarytais Reglamentu (EB) Nr. 1056/2005 (OL L 174, 2005 7 7, p. 5).[12] OL C 236, 1997 8 2, p. 1.[13] 2004 m. kovo 2 d. ir 2004 m. rugsėjo 23 d. Eurostato naujienų pranešimai Nr. 30/2004 ir Nr. 117/2004 bei Eurostato valstybės biudžeto deficito ir skolos vadovo I.1.3 skyrius – Pensijų kaupimo sistemų klasifikavimas ir poveikis valstybės finansams; juos galima parsisiųsti iš: http://epp.eurostat.ec.europa.eu/cache/ITY_OFFPUB/KS-BE-04-002/EN/KS-BE-04-002-EN.PDF.[14] Ten pat.[15] OL L 62, 2005 3 9, p. 18.[16] Komisijos komunikatas Tarybai. Veiksmai, kurių ėmėsi Čekija, Kipras, Malta, Lenkija ir Slovakija, atsižvelgdamos į Tarybos rekomendacijas dėl perviršinio deficito procedūros, SEK(2004) 1630.[17] Žr. http://register.consilium.eu.int/pdf/en/04/st11/st11220.en04.pdf